《裕州道中 其一》
清代·边浴礼

晨登雉衡墟，回望鲁阳阪。冈峦郁绵亘，径术蟠奥衍。

西通鸦路郁，南控龙泉堰。形势古所争，崭岩名绝险。

云何当季山，来往属夷坦。群盗聚如毛，戈鋋此中满。

败则归巢窟，出则事焚燹。岂无具官臣，养寇信颜觍。

伤哉闾阎众，喂肉投虎贙。念此怀悲凄，长风动林巘。

丹忱怅难宣，芳岁倏将晚。借非宏济才，兹患畴以殄。

作者简介：边浴礼，字夔友，一字袖石，任丘人。道光甲辰进士，改庶吉士，授编修，历官河南布政使。有《健修堂集》。